Bekkelagsbakkene

Bekkelagsbakkene eller Bækkelagsbakkene, på folkemunne kalt Bekker'n, var et skihoppanlegg på Lambertseter i Oslo. Anlegget lå i Lambertseteråsen, omtrent der bomstasjonen på europavei 6 ligger i dag (2012), og besto til sist av fire hoppbakker. Bekkelagsbakkene var arena for Bekkelagsrennet (også kalt Guttenes Holmenkollrenn), som på 1950-tallet hadde opptil 1500 deltakere og rundt 6000 tilskuere. Bakkene var eid og drevet av Bækkelagets Sportsklubb.

Den første hoppbakken ble bygd i 1919, de to neste i 1929 og 1950, og senere kom også en fjerde hoppbakke til. Bekkelagsrennet ble første gang ble arrangert 20. februar 1927. Flomlysanlegg ble innviet i 1958. Under Bekkelagsrennet 6. mars 1960 ramlet stillaset (ovarennet) i den mellomste bakken sammen, og 13 gutter ble skadet.VG: Stillas ramlet sammen i Bekkelagsbakkene - Syv 13-åringer ligger på sykehus (s. 14, 7. mars 1960, arkivert hos Retriever Norge) Etter ulykken ble trestillasene erstattet av stillas bygd av stål.

Det siste rennet i Bekkelagsbakkene ble arrangert i 1972. Bakkene ble revet i 1974 da EuropaveienHer dreier det seg om veien med navnet «Europaveien». Denne ble langt senere del av E 6. ble bygd der sletta i bakkene lå. Til erstatning for Bekkelagsbakkene ble det bygd en hoppbakke på Brannfjell. Den bakken ble åpnet i 1979, men ble i sin tur revet i 2007.Skisprungschanzen-Archiv: Oslo (Brannfjell)Aftenposten: Hoppstillaset skal rives (del 1, s. 26, 24. mai 2007, arkivert hos Retriever Norge)

I 2008 åpnet en turvei forbi stedet der Bekkelagsbakkene lå, med et informasjonsskilt som forteller om bakkene.

 Referanser og fotnoter 

Kilder
Nordstrands Blad: Guttenes Holmenkollrenn i Bekkelagsbakkene (12. mars 2004)
Bekkelagshøgda lokalhistoriske forening: Bekkelagsbakkene 
Aftenposten: Guttenes Holmenkollrenn (del 2 s. 9, 4. februar 2009, arkivert hos Retriever Norge)
Nordstrands Blad: Ny turvei til Bekker´n (30. juni 2008)

 Eksterne lenker 
 Idrettsanlegg.no: Bækkelagsbakkene

Kategori:Tidligere hoppbakker i Norge
Kategori:Skianlegg i Oslo
Kategori:Lambertseter
Kategori:Byggverk fullført i 1919
Kategori:Byggverk revet i 1974
Kategori:Tidligere byggverk i Oslo
Kategori:Tidligere idrettsanlegg i Oslo